Kvalsund (tettsted)

Kvalsund (nordsamisk: Ráhkkerávju, kvensk: Rekiarvio) er et tettsted i Hammerfest kommune i Finnmark. Før 2020 var det administrasjonssenter i Kvalsund kommune. Tettstedet ligger på sørsida av Kvalsundet, vest for Repparfjorden, og har  innbyggere per 1. januar .

På tettstedet Kvalsund står rådhus, NAV-kontor, sykehjem, helsestasjon, skole og barnehage. I tillegg finnes det servicetilbud som dagligvarebutikk og ubemannet bensinpumpe. Her står Kvalsund kirke, den eneste bygningen i Kvalsund kommune som ikke ble brent ned under 2. verdenskrig.

Fra Kvalsund går det fylkesveg sørvestover langs Vargsund til Saraby, nær kommunegrensa til Alta. Riksveg 94 går vestover fra Skaidi til tettstedet Kvalsund. Herfra går Kvalsundbrua over Kvalsundet til Stállogárggu med forbindelse videre til Hammerfest. Fra Kvalsund sentrum til Hammerfest sentrum er det en reisetid på om lag 30 minutter med bil.

 Referanser 

 Eksterne lenker 
 Leikvang Stadion - Nordic Stadiums

Kategori:Bosetninger i Hammerfest
Kategori:Tettsteder i Finnmark
Kategori:Tidligere fergesteder i Finnmark
Kategori:Kvalsund